Борис Младенов-Young
Стареем ний в спортсменска надпревара…

chitanka.info

Стареем ний в спортсменска надпревара —

жена и мъж в семеен маратон.

И аз се мъча да те изпреваря,

задъхан като грохнал болен кон.

А цял живот, да си призная честно,

бях кавалер и правех все така,

че в нашето съжителство съвместно

във всичко ти да имаш преднина.

Но този път, прощавай моя скъпа,

аз няма първенството да отстъпя

и както съм решителност набрал,

не виждам нито пречка, ни причина

в мига последен да не те задмина

и пръв да стигна близкия „финал“.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.